*Tämä artikkeli käsittelee vuonna 1996 syntynyttä jääkiekkopuolustaja Niko Mikkolaa. Muista samannimisistä henkilöistä katso Niko Mikkola.*

**Niko Jaakko Mikkola** (s. 27. huhtikuuta 1996 Kiiminki) on suomalainen jääkiekkopuolustaja ja maailmanmestari, joka pelaa NHL-seura Florida Panthersin organisaatiossa. Hän kuului maailmanmestaruuden voittaneeseen Suomen joukkueeseen MM-kilpailuissa 2019.

Ura
---

### Seuraura

Mikkola aloitti jääkiekkoilun 4-vuotiaana Kiimingin Kiekko-Pojissa. Hän siirtyi 10-vuotiaana Oulun Kärppiin, jonka jälkeen hän siirtyi kaudeksi 2012–2013 Kalevan Pallon B-nuoriin. Syyskuussa 2014 Mikkola teki kolmivuotisen sopimuksen KalPan SM-liigajoukkueen kanssa. Hän teki liigadebyyttinsä 27. joulukuuta 2014 vieraissa Oulun Kärppiä vastaan, kun joukkueen kokoonpanossa oli puolustajavajetta. Mikkola merkittiin heti KalPan ykköspuolustajapariin Jussi Timosen viereen ja hän sai ottelussa jääaikaa 14.33 minuuttia. Mikkola pelasi kauden 2014–2015 aikana kymmenen SM-liigaottelua tehden yhden syöttöpisteen. Helmikuussa 2015 KalPa lainasi hänet loppukaudeksi Mestis-joukkue Kajaanin Hokkiin. Mikkola voitti kauden päätteeksi Mestis-pronssia.

St. Louis Blues varasi Mikkolan viidennellä kierroksella 127. pelaajana NHL:n varaustilaisuudessa 2015. Kaudella 2015–2016 hän avasi maalitilinsä SM-liigassa. Mikkola teki liigauransa avausmaalin 12. syyskuuta 2015 vieraissa Oulun Kärppiä vastaan. Hänen osumansa hyväksyttiin videotarkistuksen jälkeen. Pekka Piirala valitsi Mikkolan ottelun Alumnien tähtien kolmostähdeksi. Kaikkiaan hänen tulokaskautensa SM-liigassa toi 55 runkosarjaottelussa tehot 3+6=9 ja kolmessa playoff-ottelussa yhden syöttöpisteen. Mikkola jakoi pudotuspelien ensimmäisellä kierroksella KalPan sisäisen tehotilaston voiton Mikko Jokelan kanssa lukemalla +2.

Kaudella 2016–2017 Mikkola teki läpimurtonsa SM-liigassa ja teki runkosarjassa 15 tehopistettä. Hän voitti kauden päätteeksi SM-hopeaa.

Mikkola siirtyi kaudeksi 2017–2018 kaksivuotisella sopimuksella Tapparaan. Syksyllä 2017 hän osallistui St. Louis Bluesin harjoitusleirille ja Mikkola pelasi seuran NHL-joukkueessa kaksi harjoitusottelua, minkä takia häneltä jäi väliin Tapparan kauden seitsemän ensimmäistä runkosarjaottelua. Mikkola jakoi koko SM-liigan pudotuspelien tehotilaston voiton HIFK:n Juha-Pekka Haatajan kanssa lukemalla +9. Hän voitti kauden päätteeksi SM-hopeaa.

Toukokuussa 2018 Mikkola teki kaksivuotisen tulokassopimuksen St. Louis Bluesin kanssa. Syksyn 2018 harjoitusleirin päätteeksi seura lähetti hänet AHL-joukkue San Antonio Rampagen vahvuuteen. Mikkola pelasi siellä koko kauden 2018–2019 tehden 70 runkosarjaottelussa tehot 2+7=9. Myös syksyn 2019 harjoitusleirin päätteeksi hänet lähetettiin farmiin. Mikkola nimettiin Rampagen varakapteeniksi. Tammikuussa 2020 hänet nostettiin Bluesin NHL-joukkueen vahvuuteen, kun samalla puolestaan AHL:n suuntaan lähetettiin Jake Walman. Mikkola teki NHL-debyyttinsä 7. tammikuuta 2020 San Jose Sharksia vastaan. Hänet merkittiin Bluesin kolmospuolustajapariin Robert Bortuzzon viereen. Mikkola sai ottelussa jääaikaa 12.31 minuuttia. Mikkola pelasi NHL:ssä kauden 2019–2020 aikana kaikkiaan viisi runkosarjaottelua tehden yhden syöttöpisteen. AHL:ssä hän pelasi tulokaskautensa aikana kaikkiaan 48 runkosarjaottelua tehopistein 2+12=14, kunnes koronaviruspandemia keskeytti kauden maaliskuussa 2020. Heinäkuussa Blues nimesi Mikkolan NHL-joukkueensa vahvuuteen pudotuspeleihin, mutta hän ei kuitenkaan saanut peliaikaa.

Tammikuussa 2020 Mikkola teki Bluesin kanssa kaksivuotisen ja yksisuuntaisen jatkosopimuksen, joka tuo hänelle 787 500 dollaria kaudessa. Tammikuun 2021 harjoitusleirin päätteeksi seura nimesi Mikkolan NHL-joukkueensa kokoonpanon ulkopuolelle "taksiryhmään" loukkaantumisten varalta. Kahden runkosarjaottelun jälkeen Blues nosti hänet NHL-kokoonpanoonsa, kun Robert Bortuzzo nimettiin loukkaantuneiden listalle. Mikkola teki NHL-uransa avausmaalin 8. maaliskuuta 2021 vieraissa San Jose Sharksia vastaan.

  

Heinäkuussa 2022 Mikkola teki Bluesin kanssa yksivuotisen ja 1,9 miljoonan dollarin arvoisen jatkosopimuksen.

Helmikuussa 2023 Blues kauppasi Mikkolan ja Vladimir Tarasenkon
New York Rangersiin vaihdossa ensimmäisen ja neljännen kierroksen varausvuoroihin, Sammy Blaisiin ja Hunter Skinneriin.

Heinäkuussa 2023 Mikkola teki vapaana agenttina Florida Panthersin kanssa kolmivuoti ja yhteensä 7,5 miljoonan dollarin arvoisen sopimuksen.

### Maajoukkueura

Mikkola edusti Suomea MM-kilpailuissa vuosina 2018 ja 2019, joista jälkimmäinen turnaus päättyi maailmanmestaruuteen. Valmennus valitsi hänet Suomen turnauksen yhdeksi kolmesta parhaasta pelaajasta. Vuoden 2018 turnauksessa Mikkola ei kuitenkaan mahtunut kertaakaan joukkueensa kokoonpanoon. Yhteensä hän on pelannut 21 A-maaottelua tehopistein 2+3. Mikkola teki A-maajoukkuedebyyttinsä Channel One Cupin Helsingin jäähallissa pelatussa avausottelussa 15. joulukuuta 2016 Tšekkiä vastaan. Hänet merkittiin Suomen seitsemänneksi puolustajaksi. Ensimmäisen A-maajoukkuemaalinsa Mikkola teki vuoden 2019 MM-kilpailuissa 19. toukokuuta 2019 alkulohkon ottelussa Slovakian Košicessa Ranskaa vastaan.

Mikkola pelasi myös alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Yhteensä Mikkola on pelannut 25 nuorten maaottelua.

Muuta
-----

Mikkola valmistui ylioppilaaksi Kuopion klassillisesta lukiosta keväällä 2016. Hän harrasti lapsena myös jalkapalloa, suunnistusta, yleisurheilua ja hiihtoa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | KalPa | A-SM | 37 | 9 | 14 | 23 | 80 | – | – | – | – | – |
|  | KalPa | SM-liiga | 10 | 0 | 1 | 1 | 4 | – | – | – | – | – |
|  | Hokki | Mestis | 5 | 1 | 0 | 1 | 8 | 7 | 0 | 1 | 1 | 2 |
| 2015–2016 | KalPa | A-SM | – | – | – | – | – | 8 | 0 | 1 | 1 | 10 | JMM | 7 | 0 | 1 | 1 | 6 |
|  | KalPa | SM-liiga | 55 | 3 | 6 | 9 | 22 | 3 | 0 | 1 | 1 | 4 |
| 2016–2017 | KalPa | SM-liiga | 56 | 4 | 11 | 15 | 89 | 10 | 1 | 2 | 3 | 4 |
| 2017–2018 | Tappara | SM-liiga | 50 | 2 | 9 | 11 | 54 | 16 | 0 | 1 | 1 | 10 |
| 2018–2019 | San Antonio Rampage | AHL | 70 | 2 | 7 | 9 | 41 | – | – | – | – | – | MM | 10 | 2 | 3 | 5 | 0 |
| 2019–2020 | San Antonio Rampage | AHL | 48 | 2 | 12 | 14 | 24 | – | – | – | – | – |
|  | St. Louis Blues | NHL | 5 | 0 | 1 | 1 | 0 | – | – | – | – | – |
| 2020–2021 | St. Louis Blues | NHL | 30 | 1 | 2 | 3 | 11 | 4 | 0 | 1 | 1 | 2 |
| 2021–2022 | St. Louis Blues | NHL | 54 | 3 | 10 | 13 | 55 | 12 | 0 | 1 | 1 | 8 |
| 2022–2023 | St. Louis Blues | NHL | 50 | 0 | 3 | 3 | 35 | – | – | – | – | – |
|  | New York Rangers | NHL | 31 | 1 | 2 | 3 | 23 | 7 | 0 | 2 | 2 | 12 |
| 4 kautta | yhteensä | SM-liiga | 171 | 9 | 27 | 36 | 169 | 29 | 1 | 4 | 5 | 18 |
| 4 kautta | yhteensä | NHL | 170 | 5 | 18 | 23 | 124 | 23 | 0 | 4 | 4 | 22 |
| 2 kautta | yhteensä | AHL | 118 | 4 | 19 | 23 | 65 | – | – | – | – | – |
| 1 kausi | yhteensä | Mestis | 5 | 1 | 0 | 1 | 8 | 7 | 0 | 1 | 1 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Niko Mikkola**.
* Niko Mikkola The Internet Hockey Databasessa (englanniksi)
* Niko Mikkola Eurohockey-sivustolla (englanniksi)
* Niko Mikkola *Elite Prospects*. Everysport Media Group AB.  (englanniksi)

### Viitteet

1. ↑  Nyrhinen, Matti: "Rautajätti, 007, Kaapeli" – Leijonat julkaisi pelaajien lempinimet, tunnistatko kuka on kuka? *MTVuutiset.fi*.  26.5.2019. BRATISLAVA:  Telia Company AB. Viitattu 2.6.2019.
2. ↑  Liigan tehopuolustaja Kaski jatkaa MM-maalijahtiaan: "Tulee, jos on tullakseen" *is.fi*.  20.5.2019. Sanoma Media Finland Oy. Viitattu 20.5.2019.
3. ↑  Ennakko: Tulossa perjantai-ilta ja Savon derby – on aika tasoittaa voitot! *kalpa.fi*. Viitattu 13.8.2017.
4. 1 2  Kuopion klassillinen lukio *savonsanomat.fi*.  23.5.2016. Keskisuomalainen Oyj. Viitattu 28.4.2017.
5. ↑  Leijonat-mestaripakki siirtyy Florida Panthersiin *mtvuutiset.fi*.  1.7.2023. Viitattu 1.7.2023.
6. 1 2 3 4 5 6 7  Niko Mikkola *Elite Prospects*. Everysport Media Group AB.  (englanniksi)
7. ↑  Nuorten MM-joukkueen KKP-kasvatti *kkpjuniorit.fi*.  5.1.2016. Kiimingin Kiekko-Pojat ry. Viitattu 8.1.2016.
8. 1 2  Niemi, Suvi: Metsätöillä tienannut maailmanmestari pyrkii NHL:n rahajäille *maaseuduntulevaisuus.fi*.  5.1.2016. Viestilehdet Oy. Viitattu 28.4.2017.
9. ↑  KalPa sopimukseen B-juniorin kanssa *Jatkoaika.com*.  4.9.2014. Jatkoaika r.y. Viitattu 27.12.2014.
10. ↑  Kokoonpanot *liiga.fi*.  27.12.2014. Jääkiekon SM-liiga Oy. Viitattu 27.12.2014.
11. ↑  Ottelutilastot *liiga.fi*.  27.12.2014. Jääkiekon SM-liiga Oy. Viitattu 27.12.2014.
12. ↑  KalPan Mikkola vahvistaa Hokin takalinjoja *Jatkoaika.com*.  16.2.2015. Jatkoaika r.y. Viitattu 18.2.2015.
13. ↑  Otteluseuranta *liiga.fi*.  12.9.2015. Jääkiekon SM-liiga Oy. Viitattu 18.10.2015.
14. ↑  Elite Prospects - KalPa *eliteprospects.com*.  19.5.2019. Everysport Media Group AB. Viitattu 12.8.2019. (englanniksi)
15. ↑  Heikkilä, Tuomas: KalPa ylitti kaikki odotukset, mutta huolenaiheitakin on *ls24.fi*.  14.3.2017. Marva Media Oy. Viitattu 28.4.2017.
16. ↑  Tapparalla jalkeilla hurja joukkue ensi kaudeksi − puolustus kauttaaltaan maajoukkuetasoa *Jatkoaika.com*.  29.5.2017. Jatkoaika r.y. Viitattu 29.5.2017.
17. ↑  Suhonen, Markus: Mikkola palaa St. Louisista Tapparan vahvuuteen *Jatkoaika.com*.  25.9.2017. Jatkoaika r.y. Viitattu 25.9.2017.
18. ↑  Pinkert, Chris: Blues sign Mikkola to two-year entry-level deal *nhl.com/blues*.  31.5.2018. ST. LOUIS:  St. Louis Blues. Viitattu 31.5.2018. (englanniksi)
19. ↑  Saastamoinen, Lauri: Huippu-uutisia: Tapparan järkälemäinen suomalaistähti kirjoitti NHL-sopimuksen! *suomikiekko.com*.  31.5.2018. Nordic Sport Media. Viitattu 31.5.2018.
20. ↑  Blues recall Thorburn from San Antonio *nhl.com/blues*.  31.5.2018. ST. LOUIS:  St. Louis Blues. Viitattu 8.1.2019. (englanniksi)
21. ↑  Saastamoinen, Lauri: Jättipettymys! Suomalaiselle NHL-sensaatiolle näytettiin farmiovea – tilalle 35-vuotias nyrkkisankari! *suomikiekko.com*.  5.10.2018. Nordic Sport Media. Viitattu 8.1.2019.
22. ↑  Blues assign 12 players to San Antonio *nhl.com/blues*.  30.9.2019. ST. LOUIS:  St. Louis Blues. Viitattu 7.10.2019. (englanniksi)
23. ↑  Miettinen, Miska: Käsky kävi! Kaksi suomalaispelaajaa passitettiin farmiin, mukana keväällä MM-kultaa voittanut sankari *suomikiekko.com*.  30.9.2019. Nordic Sport Media. Viitattu 7.10.2019.
24. ↑  St. Louis Blues kutsui Niko Mikkolan NHL-jäille *nhl.com/fi*.  6.1.2020. National Hockey League. Viitattu 8.1.2020.
25. ↑  Karjalainen, Anssi: MM-kultaa juhlinut suomalaispakki Niko Mikkola debytoi NHL:ssä *iltalehti.fi*. Alma Media Suomi Oy. Viitattu 8.1.2020.
26. ↑  Korac, Louie: Sharks at Blues preview *NHL.com*.  7.1.2020. National Hockey League. Viitattu 8.1.2020. (englanniksi)
27. ↑  San Jose Sharks - St. Louis Blues - January 7th, 2020 *NHL.com*.  7.1.2020. National Hockey League. Viitattu 8.1.2020. (englanniksi)
28. ↑  Pinkert, Chris: Blues set 31-man roster for Stanley Cup Playoffs *nhl.com/blues*.  25.7.2020. ST. LOUIS:  St. Louis Blues. Viitattu 18.1.2021. (englanniksi)
29. ↑  Blues agree to extensions with Husso, Mikkola *nhl.com/blues*.  30.1.2020. ST. LOUIS:  St. Louis Blues. Viitattu 30.1.2020. (englanniksi)
30. ↑  Isokoski, Riku: St. Louis Blues solmi yksisuuntaiset jatkosopimukset suomalaiskaksikkonsa kanssa *Jatkoaika.com*.  30.1.2020. Jatkoaika r.y. Viitattu 30.1.2020.
31. ↑  Pinkert, Chris: Blues reveal 2020-21 Opening Night roster *nhl.com/blues*.  12.1.2021. St. Louis Blues. Viitattu 18.1.2021. (englanniksi)
32. ↑  Bortuzzo placed on IR, Mikkola recalled *nhl.com/blues*.  17.1.2021. St. Louis Blues. Viitattu 18.1.2021. (englanniksi)
33. ↑  Jo viime kaudella NHL-vauhtia testaillut Niko Mikkola nostettiin taas kokoonpanoon *Jatkoaika.com*.  18.1.2021. Jatkoaika r.y. Viitattu 18.1.2021.
34. ↑  St. Louis Blues - San Jose Sharks - March 8th, 2021 *NHL.com*.  8.3.2021. National Hockey League. Viitattu 9.3.2021. (englanniksi)
35. ↑
36. ↑
37. ↑
38. ↑  Tilanne 27.5.2019
39. ↑  FIN - CZE (Line Up) *stats.swehockey.se*.  15.12.2016. Svenska Ishockeyförbundet. Viitattu 18.1.2021. (englanniksi)
40. ↑  GAME SUMMARY (pdf) *stats.iihf.com*.  19.5.2019. IIHF. Viitattu 12.8.2019. (englanniksi)
41. ↑  Pelaajat – M *tappara.fi*. Tamhockey Oy. Viitattu 12.8.2019.

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen